السلام عليكم ورحمة الله وبركاته. اهلا بكم في حلقة جديدة من برنامج زكاتي. كلمنا في الحلقات اللي فاتت عن عناوين كبيرة داخل الميزانية او داخل حسابات زكاة الشركات خدنا فيها الاصول السابتة بانواعها او الاصول طويلة الاجل بانواعها. وخدنا فيها الاستسمارات طويلة الاجل. وخدنا فيها الاصول المتداولة بانواعها كلها. بس قبل ما ادخل معكم
على الجنب التاني من الميزانية عندي نقطة برضو عايز انبه عنها ان في التكاليف الاستسمارية لاي مشروع بتنقسم الى تلات انواع استسمار سابت وراس مال عامل ومصروفات تأسيس مصروفات التأسيس دي من النقط المهمة جدا اللي ساعات بيسموها في الميزانية المصروفات الايرادية المؤجلة. بمعنى ايه؟ يعني مسلا بدفع حملة اعلامية هتكلفني مسلا
مليون جنيه بس هتغطيني لمدة خمس سنوات. او هدفع مصروفات تأسيس زي نزام محاسبي واستهلك على فترة طويلة. او هدفع مصروفات تدريب للعاملين في تأسيس الشركة. كل دي بيسموها مصروفات تأسيس. مصروفات التأسيس دي عادة في العرف المحاسبي بيتم استهلاكها على تلات الى خمس سنوات من تلات الى خمس سنوات
بناء عليه تعامل معاملة الاصول السابتة بالزبط. وبناء عليه ليس فيها زكاة. ليه؟ لانها بقت زي الالات والسيارات والاساس اصول غير منتجة مش بتجيب لي دخل مش بتجيب لي عائد ولا انا اجيبها عشان ان انا ابيعها. وبتصنف داخل الميزانية. فيه بند اسمه الاصول الاخرى. او بتتحط في نهاية الميزانية على انها زي الاصول السابتة
بالزبط وبناء عليه ليس فيها زكاة. حتى لو اتعمل لها مخصص مخصصات الاهلاك بتاعتها ليست من الالتزامات واجبة الخصم ليه؟ لان الاصول بتاعتها لم تضم داخل وعائلة الزكاة وبناء عليه لا تخصم الالتزامات واجبة الخصم طبقا للقاعدة اللي قلناها في بداية الحلقات بتاعتنا ما لا يضاف اصله لا يقسم مخصصه. طيب تعالوا بقى ننتقل للناحية
من جانب الميزانية والناحية التانية في جانب الميزانية فيها تلات اقسام. حاجة اسمها حقوق الملكية ودي هنقولها في الاخر خالص. وحاجة اسمها الالتزامات السابتة. وحاجة اسمها الالتزامات زي ما كان عندنا اصول سابتة. عندنا التزامات سابتة. وزي ما عندنا اصول متداولة. عندنا التزامات متداولة. تعالوا نركز في الحلقة النهاردة على الالتزامات السابتة
يعني ايه التزامات سابتة؟ الالتزامات السابتة يعني معناها الالتزامات طويلة الاجل اللي هتوصل اكتر من سنة سنتين تلاتة اربعة المهم ان هي تخطط السنة. بيسموها الفقهاء طويلة الاجل. يبقى كلمة التزامات زي زي الديون وكلمة طويلة الاجل هي السبت
طيب الديون طويلة الاجل دي هنتعامل معها ازاي انا عندي غرضين من الالتزامات السابتة او الالتزامات طويلة الاجل. يا اما انا اخدت الدين ده بشكل قرض او التزمت بالدين ده لفترة طويلة مقابل حاجتين
اما اخدته عشان خاطر امول به اصول سابتة. يعني اشتري به الات او معدات او سيارات او غيره. يا اما اخدته عشان امول به اصول متداولة اللي هي البضاعة. ما على شاكلة
طيب خلينا نركز في النقطة دي عشان مهمة جدا وفي تفريق ما بين الغرضين اللي انا اخدت من اجلهم الدين. ازا كان الغرض من الدين هو تمويل الاصول المتداولة اللي هي البضاعة يعني
يخصم بالكامل من الوعاء الزكوي. بالكامل ازاي يعني؟ يعني لو كان الدين ده بمليون جنيه يخصم المليون جنيه في تاريخ الحول. ليه ؟ لان انا ضفت البضاعة كلها فبالتالي انقص الالتزام بتاعها كله. وبالتالي الفرق ما بينهم هيديني القيمة اللي انا بتملكها من البضاعة دي. يعني انا
وعندي بضاعة قيمتها السوقية اتنين مليون جنيه وانا كنت شاريها من الموردين علي التزام لهم بمليون فهتلاقي لما تضيف الاتنين مليون وتنقص المليون يتبقى لك مليون بس هو ده صافي المال بتاع
اللي انت بتمتلكه عشان ما نظلمكش. وفي نفس الوقت تبقى في آآ آآ الصافي بتاع رأس المال بتاعك. طيب لو الالتزامات طويلة الاجل دي كانت بغرض تمويل الاصول السابتة. احنا قلنا ان الاصول السابتة ليست من الاموال الزكوية. وبالتالي لا يخصم الالتزام بتاعها. لأ هنستسني هنا وناخد منها الالتزامات الخاصة بتاعة سنة
فقط. يعني ايه ؟ يعني انا علي التزام وليكن مليون جنيه المليون دول على خمس سنوات. يبقى نصيب السنة بتاعتي متين الف. يبقى اللي يخصم السنة دي كم؟ متين الف جنيه بس
يبقى انا دلوقتي عندي الالتزامات لها ملخص لو كان المليون تخص البضاعة او الاصول المتداولة تخصم بالكامل. وازا كانت المليون جنيه اللي هي الالتزامات طويلة الاجل دي تخص تمويل اصول سابتة زي الالات والمعدات
والسيارات والاساس هناخد منها المتين الف بس اللي بتخص سنة الحمل لو احنا افترضنا ان الدين ده على خمس سنوات وبكده يبقى انا حسبت او خصمت الالتزامات طويلة الاجل بالشكل الخاص بها داخل محاسبة زكاة الشركات. ان شاء الله اشوفكم الحلقة اللي جاية. نتكلم فيها عن الالتزامات المتداولة. بالتفصيل بتاعها
لما اتكلمنا عن الاصول المتداولة السلام عليكم ورحمة الله وبركاته